CELEX: 32007D0205
Language: lv
Date: 2007-03-22 00:00:00
Title: 2007/205/EK: Komisijas Lēmums ( 2007. gada 22. marts ), ar kuru izveido vienoto formātu pirmajam dalībvalstu ziņojumam par to, kā tiek īstenota Eiropas Parlamenta un Padomes Direktīva 2004/42/EK, ar ko ierobežo gaistošo organisko savienojumu emisijas (izziņots ar dokumenta numuru K(2007) 1236) (Dokuments attiecas uz EEZ )

31.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 91/48
            
         
      KOMISIJAS LĒMUMS
   
   (2007. gada 22. marts),
   ar kuru izveido vienoto formātu pirmajam dalībvalstu ziņojumam par to, kā tiek īstenota Eiropas Parlamenta un Padomes Direktīva 2004/42/EK, ar ko ierobežo gaistošo organisko savienojumu emisijas
   (izziņots ar dokumenta numuru K(2007) 1236)
   (Dokuments attiecas uz EEZ)
   (2007/205/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 21. aprīļa Direktīvu 2004/42/EK, ar ko ierobežo gaistošo organisko savienojumu emisijas, kuras rada organisko šķīdinātāju izmatošana noteiktās krāsās, lakās un transportlīdzekļu galīgās apdares materiālos, un ar ko groza Direktīvu 1999/13/EK (1), un jo īpaši tās 7. pantu,
   tā kā:
   
               (1)
            
            
               Saskaņā ar Direktīvu 2004/42/EK dalībvalstīm ir jāizstrādā uzraudzības programma, lai pārbaudītu atbilstību minētajai direktīvai, kā arī, izmantojot Komisijas izstrādātu vienotu formātu, jāziņo par šo uzraudzības programmu rezultātiem un saskaņā ar minētās direktīvas 3. panta 3. punktu atļauto produktu kategorijām un daudzumiem.
            
         
               (2)
            
            
               Saskaņā ar Direktīvas 2004/42/EK 7. pantu saistībā ar direktīvas I pielikumu dalībvalstis sagatavo un vēlākais 2008. gada 30. jūnijā iesniedz Komisijai pirmo ziņojumu par direktīvas īstenošanu.
            
         
               (3)
            
            
               Tādēļ ir jāizveido vienotais formāts pirmajam ziņojumam par laikposmu no 2007. gada 1. janvāra līdz 31. decembrim.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi Direktīvas 2004/42/EK 12. panta 2. punktā minētā komiteja,
            
         IR PIEŅĒMUSI ŠO LĒMUMU.
   1. pants
   Lai sagatavotu ziņojumu, kas jāiesniedz Komisijai saskaņā ar Direktīvas 2004/42/EK 7. pantu par laikposmu no 2007. gada 1. janvāra līdz 31. decembrim, dalībvalstis izmanto šā lēmuma pielikumā norādīto ziņojuma formātu.
   2. pants
   Šis lēmums ir adresēts dalībvalstīm.
   
      Briselē, 2007. gada 22. martā
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 143, 30.4.2004., 87. lpp.
   
      PIELIKUMS
      VIENOTAIS FORMĀTS, LAI IESNIEGTU PIRMO ZIŅOJUMU PAR DIREKTĪVAS 2004/42/EK ĪSTENOŠANU LAIKPOSMĀ NO 2007. GADA 1. JANVĀRA LĪDZ 31. DECEMBRIM
      1.   Vispārīga informācija un administratīvie noteikumi
      
                  1.1.
               
               
                  Par šo ziņojumu atbildīgā iestāde:
                  
                              Nosaukums
                           
                           
                               
                           
                        
                              Adrese
                           
                           
                               
                           
                        
                              Kontaktpersona
                           
                           
                               
                           
                        
                              E-pasts
                           
                           
                               
                           
                        
                              Tālrunis
                           
                           
                               
                           
                        
            
                  1.2.
               
               
                  Direktīvas 2004/42/EK īstenošanas sakarā lūdzam sniegt ziņas par iestādi (vai iestādēm), kura saskaņā ar minētās direktīvas 5. pantu atbild par šādu pienākumu pildīšanu:
                  
                              1)
                           
                           
                              izveidot, koordinēt un pārvaldīt uzraudzības programmu (valsts līmenī);
                           
                        
                              2)
                           
                           
                              veikt kontroles un pārbaudes attiecīgajā nozarē (reģionālā un/vai vietējā līmenī);
                           
                        
                              3)
                           
                           
                              panākt direktīvas prasību izpildi pārkāpumu gadījumā.
                           
                        
            2.   Uzraudzības programma (Direktīvas 2004/42/EK 6. pants)
      
                  2.1.
               
               
                  Lūdzam pievienot šim ziņojumam valsts uzraudzības programmas kopiju, ja tā ir pieejama rakstveidā.
               
            
                  2.2.
               
               
                  Lūdzam īsi aprakstīt programmu, kas izveidota, lai pārraudzītu un pārbaudītu atbilstību Direktīvai 2004/42/EK, īpaši pievēršot uzmanību šādiem elementiem:
                  
                              1)
                           
                           
                              direktīvas II pielikumā noteiktās robežvērtības gaistošiem organiskiem savienojumiem (GOS);
                           
                        
                              2)
                           
                           
                              direktīvas 4. pantā noteiktās marķēšanas prasības.
                           
                        
            
                  2.3.
               
               
                  Lūdzam norādīt, vai tiek veiktas pārbaudes šādos uzņēmumos:
                  
                              1)
                           
                           
                              tādu produktu ražotāji, uz kuriem attiecas Direktīva 2004/42/EK;
                           
                        
                              2)
                           
                           
                              tādu produktu importētāji, uz kuriem attiecas Direktīva 2004/42/EK;
                           
                        
                              3)
                           
                           
                              tādu produktu, uz kuriem attiecas ierobežojumi, vairumtirgotāji, mazumtirgotāji, profesionālie gala lietotāji vai citi uzņēmēji, tostarp, piemēram, transportlīdzekļu galīgās apdares materiālu izmantotāji, uz kuriem vairs neattiecas Padomes Direktīva 1999/13/EK (1).
                           
                        Tāpat, ja šādas pārbaudes tiek veiktas, lūdzam īsumā aprakstīt:
                  
                              1)
                           
                           
                              kāda veida pārbaudes ir veiktas (objekta apmeklējums, paraugu ņemšana un produktu analīze, krājumu un pārdošanu datu pārbaude, marķējuma pārbaude vai citas pārbaudes);
                           
                        
                              2)
                           
                           
                              cik bieži pārbaudes ir veiktas (regulāras gada pārbaudes, pārbaudes, kuras veic tikai vissvarīgākajiem ražotājiem/importētājiem, pārbaudes izlases kārtā vai citas pārbaudes).
                           
                        
            
                  2.4.
               
               
                  Lūdzam norādīt, cik uzņēmumi ir iesaistīti 2007. gadā pārbaudīto produktu ražošanā un izplatīšanā un, ja iespējams, cik pārbaudes ir plānotas 2008. gadā, vēlams, aizpildot tālāk redzamo tabulu. Ja ir pieejami dati, lūdzam sniegt aplēses par kopējo uzņēmēju skaitu, kas iesaistīti produktu ražošanā un izplatīšanā, un par attiecīgo produktu kopējo daudzumu (ražoti un izplatīti 2007. gadā attiecīgajā dalībvalstī):
                  
                              Uzņēmēju veids
                           
                           
                              Kopējais esošo uzņēmēju skaits
                           
                           
                              2007. gadā pārbaudīto uzņēmēju skaits
                           
                           
                              Kopējais tādu produktu daudzums, uz kuriem attiecas Direktīva 2004/42/EK
                              (kg)
                           
                           
                              2008. gadā plānotās pārbaudes
                           
                        
                              Ražotāji
                           
                           
                               
                           
                           
                               
                           
                           
                               
                           
                           
                               
                           
                        
                              Importētāji
                           
                           
                               
                           
                           
                               
                           
                           
                               
                           
                           
                               
                           
                        
                              Citi
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Kā kompetentās iestādes pārliecinās, vai atbilstība ir panākta, izmantojot Direktīvas 2004/42/EK III pielikumā minētās mērījumu standartmetodes.
               
            
                  2.6.
               
               
                  Ja par Direktīvas 2004/42/EK īstenošanu atbild vairākas iestādes (skatīt 1.2. punktu), lūdzam norādīt, kādi pasākumi ir veikti, lai nodrošinātu pēc iespējas vienotāku direktīvas īstenošanu visā teritorijā.
               
            
                  2.7.
               
               
                  Lūdzam norādīt, kādi ir noteikumi par sankcijām, ko piemēro, ja tiek pārkāpti valsts noteikumi, kas pieņemti saskaņā ar Direktīvas 2004/42/EK 10. pantu.
               
            
                  2.8.
               
               
                  Lūdzam sniegt, ja iespējams, aplēses par kopējo darbinieku skaitu, kas iesaistīti uzraudzības un kontroles darbā, to kvalifikāciju, kā arī aptuvenās uzraudzības izmaksas euro gadā (personāls, paraugi un veiktā analīze, marķējuma pārbaudes, izpildes nodrošināšana un citas izmaksas).
               
            3.   Galvenie rezultāti, veicot uzraudzības programmas 2007. gadā (Direktīvas 2004/42/EK 7. pants)
      
                  3.1.
               
               
                  Lūdzam norādīt, cik gadījumos no kopējā veikto pārbaužu skaita (procentos) 2007. gadā konstatēta neatbilstība GOS robežvērtībām, kas noteiktas Direktīvas 2004/42/EK II pielikumā. Ja iespējams, lūdzam norādīt:
                  
                              1)
                           
                           
                              produktu kategorijas atbilstīgi minētajam pielikumam;
                           
                        
                              2)
                           
                           
                              produktu daudzumus, kas neatbilst robežvērtībām.
                           
                        
            
                  3.2.
               
               
                  Lūdzam norādīt, cik gadījumos no kopējā veikto pārbaužu skaita (procentos) 2007. gadā konstatēta neatbilstība marķēšanas prasībām, kas noteiktas Direktīvas 2004/42/EK 4. pantā. Ja iespējams, lūdzam sadalīt datus šādi:
                  
                              1)
                           
                           
                              produkti, kas neatbilst prasībām par marķējumu un GOS saturu;
                           
                        
                              2)
                           
                           
                              produkti, kas atbilst prasībām par GOS saturu, bet neatbilst prasībām par marķējumu.
                           
                        
            
                  3.3.
               
               
                  Gadījumos, kad konstatēta neatbilstība, lūdzam norādīt, kas tika darīts, lai nodrošinātu atbilstību Direktīvai 2004/42/EK.
               
            4.   Izņēmumi, kas pieļauti saskaņā ar Direktīvas 2004/42/EK 3. panta 2. punktu
      
                  4.1.
               
               
                  Lūdzam norādīt, kā tika izveidota izņēmumu sistēma, kas paredzēta Direktīvas 2004/42/EK 3. panta 2. punktā.
               
            
                  4.2.
               
               
                  Lūdzam norādīt, kāda kontroles sistēma tika izveidota, lai nodrošinātu, ka produkti, kam pieļauj izņēmumus saskaņā ar Direktīvas 2004/42/EK 3. panta 2. punktu, netiek pārdoti un izmantoti iekārtās, kurām nav atļaujas un kuras nav reģistrētas saskaņā ar Direktīvas 1999/13/EK 3. pantu vai 4. pantu.
               
            
                  4.3.
               
               
                  Ja iespējams, lūdzam sniegt aplēses par produktu daudzumu, kuriem 2007. gadā pieļauti izņēmumi (saskaņā ar klasifikāciju Direktīvas 2004/42/EK I pielikumā).
               
            5.   Individuālas atļaujas, kas piešķirtas saskaņā ar Direktīvas 2004/42/EK 3. panta 3. punktu
      
                  5.1.
               
               
                  Lūdzam norādīt, vai ir izmantota iespēja piešķirt individuālas atļaujas saskaņā ar Direktīvas 2004/42/EK 3. panta 3. punktu.
               
            
                  5.2.
               
               
                  Ja tā, lūdzam īsi aprakstīt, kā darbojas sistēma, kas izveidota, lai piešķirtu individuālas atļaujas, norādot:
                  
                              1)
                           
                           
                              kuras iestādes atbild par individuālu atļauju piešķiršanu;
                           
                        
                              2)
                           
                           
                              kuras iestādes atbild par īpašu kultūrvēsturiskas nozīmes piešķiršanu ēkām un/vai antīkajiem transportlīdzekļiem;
                           
                        
                              3)
                           
                           
                              kādi ir kritēriji īpašas kultūrvēsturiskas nozīmes noteikšanai;
                           
                        
                              4)
                           
                           
                              aplēses, ja iespējams, par ēku un/vai antīko transportlīdzekļu skaitu, kam kompetentās iestādes ir piešķīrušas īpašu kultūrvēsturisko nozīmi;
                           
                        
                              5)
                           
                           
                              kā tiek nodrošināts, ka attiecīgie produkti:
                              
                                          a)
                                       
                                       
                                          tiek pārdoti “stingri ierobežotos daudzumos” un
                                       
                                    
                                          b)
                                       
                                       
                                          tiek izmantoti attiecīgo ēku un/vai transportlīdzekļu restaurācijai un uzturēšanai;
                                       
                                    
                        
                              6)
                           
                           
                              to produktu kategorijas un daudzumus, kuriem atļaujas piešķirtas saskaņā ar Direktīvas 2004/42/EK 3. panta 3. punktu, ja iespējams, izmantojot šeit redzamo tabulu:
                              
                                          Kategorijas
                                       
                                       
                                          Atbilstība Direktīvas 2004/42/EK I pielikumam
                                       
                                       
                                          Produktu daudzums (kg) lietošanai gatavā stāvoklī, kuriem ir piešķirtas atļaujas
                                       
                                    
                                          1. kategorija
                                       
                                       
                                           
                                       
                                       
                                           
                                       
                                    
                                          2. kategorija utt.
                                       
                                       
                                           
                                       
                                       
                                           
                                       
                                    
                        
            6.   Cita būtiska informācija
      
                  6.1.
               
               
                  Lūdzam aprakstīt, kādas bijušas galvenās grūtības, kas jāpārvar, lai izveidotu un īstenotu uzraudzības programmu, tostarp – kādas problēmas ir bijušas, īstenojot direktīvu, vai kādas administratīvas grūtības bijis jāpārvar, īstenojot konkrētu uzraudzības programmu. Lūdzam aprakstīt, kā iepriekšminētās problēmas tika atrisinātas.
               
            
                  6.2.
               
               
                  Lūdzam sniegt arī citas piezīmes, ierosinājumus vai informāciju par Direktīvas 2004/42/EK īstenošanu.
               
            
         (1)  OV L 85, 29.3.1999., 1. lpp.